b'\n_START_ARTICLE_\nTangen bruk\n_START_PARAGRAPH_\nTangen bruk var en industribedrift i Stj\xc3\xb8rdal i Nord-Tr\xc3\xb8ndelag. Den ble grunnlagt i 1803, og flyttet i 1824 til Tangen p\xc3\xa5 Stj\xc3\xb8rdalshalsen, hvor det hadde v\xc3\xa6rt teglsteinsverk siden 1700-tallet. Tangen bruk ble snart en hj\xc3\xb8rnesteinsbedrift p\xc3\xa5 stedet, og beskjeftiget seg med teglsteinsproduksjon, kalkbrenning, t\xc3\xb8mmerfl\xc3\xb8ting og pottemaking. Handelen nord- og \xc3\xb8stover gjorde at gjorde at keramikk og andre produkter fra Tangen bruk ble spredt helt til Nordland og J\xc3\xa4mtland._NEWLINE_Bedriften ble i 1821 kj\xc3\xb8pt av Nicolai Jenssen, og Jenssen-familien drev den videre frem til nedleggelsen ved \xc3\xa5rsskiftet 1962/1963. Virksomheten var innstilt fra h\xc3\xb8sten 1961. I 1963 ble fabrikkomr\xc3\xa5det og alle eiendeler solgt til Stj\xc3\xb8rdal kommune for 480\xc2\xa0000 kroner, og bygningene ble senere revet for \xc3\xa5 gi plass til Nob\xc3\xb8 Fabrikker.'